Doxa Deo | Kameeldrift | Opleiding en Toerusting
Doxa Deo wil graag ons vennote inspireer en toerus oppad na volwassenheid in Christus. Die uiteindelike doel van alle opleidingsgeleenthede is dat transformasie op vele vlakke sal plaasvind. Mag vennote gevolglik die kwaliteitslewe ervaar wat God vir hulle beoog het toe Hy in Genesis 1:26 gesê het: "Kom Ons maak die mens as ons verteenwoordiger, ons beeld, sodat hy kan heers…" Dit word ook bevestig deur die woorde van Jesus toe Hy in Johannes 10:10 gesê het: "…Ek het gekom sodat hulle die lewe kan hê, en dit in oorvloed."
Doxa Deo Kameeldrift bied elke kwartaal 'n verskeidenheid van prosesse aan. Gaan besoek gerus ons Facebook gebeure bladsy waar jy op hoogte gehou met alles wat ons aanbied.
Doxa Deo Kameeldrift kursusse en prosesse:
Het jy onlangs 'n oorgawe gemaak en Christus as jou verlosser en saligmaker aangeneem? Ons wil jou graag bemagtig in die pad vorentoe. Kliek hier vir 'n boekie wat jou sal begelei op jou nuwe lewensreis. Ons as Doxa Deo Kameeldrift Span wil egter ook graag saam met jou die pad stap. Kontak ons kantoor of stuur 'n epos na Doxa Deo Kameeldrift vir 'n afspraak met een van ons spanlede.
EK IS NUUT – STARTING POINT [JOU INTREE-PROSES VIR NUWE VENNOTE (LIDMATE)]
Wil jy graag deel word van die Doxa Deo Kameeldrift familie? Elke kwartaal is daar 'n "ken-mekaar" aand waar ons as Doxa Deo Kameeldrift Span JOU wil leer ken en jou laat inskakel as 'n Vennoot van hierdie kampus. Indien jy graag 'n vennoot wil word, hoef jy egter nie te wag vir so 'n aand nie, jy kan ook skakel by 012 808 9950 of ons per epos kontak by die kantoor.
Gawes in Aksie is 'n kursus wat jou toerus om meer te verstaan rondom die werking van die Heilige Gees, asook jou gawes van die Heilige Gees te ontdek. 'n Reis met Woord-fondasie, kleingroep-werk en praktiese aktiverings in die bonatuurlike. Die hartklop daarvan is om jou in 'n vriendskap met die Heilige Gees te begelei om sodoende jou unieke gawes en die gawes van die Heilige Gees te beoefen. Vir meer inligting, kontak ons kantoor.
'n Ondersteuningsgroep waarby ons mense help wat 'n naasbestaande aan die dood afgestaan het. By Grief Share gaan jy saam met ander mense 'n pad stap wat deur dieselfde hartseer worstel. Met hierdie unieke ondersteuningsgroep wil ons seker maak dat jy nie alleen deur hierdie moeilike tyd van jou lewe gaan nie. Kontak die Life Centre.
In hierdie proses word gefokusde ondersteuning gegee vir mense wat geskei is of deur 'n egskeiding gaan. Dit is so belangrik om nie alleen deur sulke moeilike tye te gaan nie en ons wil jou aanmoedig om in te skakel by hierdie proses. Indien dit op jou van toepassing is, kontak die Life Centre.
'n Voorbereidingsreis vir verloofde paartjies met die oog op hulle troudag en die huwelik. Hier word die basis gelê vir die mees vervullendste verhouding waarvoor God ons as mense ontwerp het. Een naweek van intense self-ontdekking en self-openbaring saam met jou voornemende huweliksmaat stel jou op vir oorwinning en vervulling deur al die uitdagings van kommunikasie, spanwerk en intimiteit. Kontak Henning Kriel.
Dit is 'n 4-week kursus vir getroudes om hul huweliksfondasies gesond te bou. Kontak ons kantoor.
Ons huwelike tel! Dit is so lekker om een keer 'n kwartaal te kom en kwaliteit belegging in jou huwelik te kan maak. Ons huweliksbelegging-geleenthede is altyd romanties met fantastiese sprekers wat relevante onderwerpe aanspreek. Kom bederf jou Liefie en belê in julle huwelik. Kindertoesig is ook beskikbaar sodat ons kwaliteit tyd saam kan spandeer sonder om oor die kinders te bekommer. Vir meer inligting, kontak die kantoor.
Elke ouer het vrae en het 'n behoefte om hulle kinders "reg" groot te maak. Daarom bied ons hierdie kursus aan. Dit is ook die voorbereiding vir Kindertoewyding en word oor 4 Sondae aangebied. Vir meer inligting, kontak Müller Crauwcamp.
KIDS IN MINISTRY (KIM)
Dit is 'n dissipelskapprogram vir Gr 2 – 7 kinders. Dit behels identiteit vestiging, hoor God se stem, ontdek jou gawes, dans, gebed, drama, poppebediening en ons doen ook uitreike. Kontak Mariska van der Meulen.
Die Here het elke man geskep met 'n spesifieke doel. Discovery is 'n 7-maande kursus vir manne vanaf 19 tot 45 om te ontdek wat die Here se doel vir elkeen se lewe is, deur 'n fondasie te lê in die verstaan van die roeping op elke man se lewe soos dit in die Woord van die Here is. Vir meer inligting, kontak Henning Kriel.
Radiance is 'n unieke 7-maande kursus vir studente- en jong volwasse vroue vanaf 19 tot 35 met die visie van "Reflecting my King!". Gedurende Radiance, kom beleef jou Koning se "royal splendour" en mag jy, deur Hom te reflekteer, 'n "powerful beauty" in hierdie lewe wees. Vir meer inligting, kontak Erika de Beer.
Becoming a Lady is 'n 4-weke kursus vir 12-13 jarige dogters en hulle pappas. Die fokus is op die uitdagings wat hierdie jong meisies beleef en die belangrike rol wat 'n vader in hierdie tyd speel ten opsigte van identiteitsvestiging. Vir meer inligting, kontak Müller Crauwcamp.
Training for Reigning is 'n kursus vir alle Gr. 7 seuns en hul pa's. Dit is 'n geleentheid waar die pa's in hul seuns se lewens kan belê en die ontdekking van seun na man-wees saamstap. In die kursus fokus ons op die seun se emosionele, fisiese, asook geestelike groei. Kontak Müller Crauwcamp.
Hierdie is die primêre CITY CHANGERS opleidingsprogram van die Doxa Deo-familie met verskeie opsies beskikbaar. Gaan loer gerus na die webblad vir meer inligting.